OpenLLM-France/wikimedia huggingface dataset:
# Dengeki Daioh

Comics Dengeki Daioh (月刊コミック電撃大王, Gekkan Komikku Dengeki Daiō) és una revista de manga publicada en el Japó sota la marca MediaWorks Dangeki.
La publicació s'originà a partir de la revista de Bandai Cyber Comix, la qual se convertí en la revista Media Comix Dyne (que llançà 3 edicions). Després que la publicació de Media Comix Dyne fóra cancel·lada, MediaWorks llançà Dengeki Daioh com una publicació quinzenal. Eventualment es convertí en bimensual, i després de publicació mensual, i el seu nom va ser canviat al seu actual títol Dengeki Daioh Mensual.

## Mangues publicat en Dengeki Daioh

* 2 × 2 = Shinobuden
* Azumanga Daioh
* Boogiepop and Others
* Chaos Head
* Gakuen Utopia Manabi Straight!
* Gunslinger Girl
* Happy Lesson - Mama sensei wa saikō!
* Hoihoi-san
* Ichigo Mashimaro
* Jester el aventurero
* Kagihime Monogatari Eikyū Alice Rondo
* Kamichu!
* Kanon
* Kashimashi ~Girl Meets Girl~
* Muv-Luv
* Onegai Teacher
* Onegai Twins
* Otome wa Boku ni Koishiteru
* Shakugan no Shana
* Sōkyū no Fafner
* sola
* Stratos 4
* To Aru Majutsu no Index
* To Heart
* Toradora!
* Tsukihime
* Uchū no Stellvia
* Venus versus Virus
* Wagaya no oinari-sama
* Yoake Mae yori Ruriiro na
* Yotsuba to!

## Edicions especials
### Dengeki Moeoh

    Dengeki Moeoh (電撃萌王, Dengeki Moeō) és una revista de manga seinen que es ven el dia vint-i-sis bimensualment, és un edició especial de Dengeki Daioh. Inici la seua publicació el 26 de març de 2005 i es publique originalment trimestral. Al desembre de 2005 la revista cesse la seua publicació per tres mesos. A partir de març de 2006 inicià la seua publicació bimensual.

### Dengeki Teioh

    Dengeki Teioh (電撃帝王, Dengeki Teiō) va ser una revista publicada per Media Works, era una edició especial de Dengeki Daioh a la venda al gener, abril, juliol i novembre en el dia vint-i-sis. La revista se publicà entre el 26 d'abril del 2004 i el 26 de novembre del 2006.

### Comic Sylph

    Comic Sylph (コミックシルフ, Komikku Shirufu, normalment escrit com comic SYLPH) fou una revista de manga shōjo. Inici la seua publicació el 9 de desembre de 2006 com una edició especial de Dengeki Comic Gao!, però iniciant en el seu sisè volum, el 21 de març de 2008, passà a ser una edició especial de Dengeki Daioh. Amb l'edició del 22 de maig de 2008 el títol de la revista canvià a Sylph (シルフ, Shirufu) i passà a ser una publicació bimensual independent.

### Dengeki Bunko Magazine

    Dengeki Bunko Magazine (電撃文庫MAGAZINE) era una edició especial bimensual de Dengeki Daioh dedicada a publicar novel·les lleugeres seinen. La revista inicie la seua publicació el 10 de desembre del 2007 com successora de Dengeki hp. A partir del seu tercer volum, el 10 d'abril de 2008, la revista es convertí en una publicació independent.

## Referències

* ↑ «JMPA Magazine Data: manga magazines for boys and men» (en japonés). Arxivat de l'original el 12 de febrero de 2008. [Consulta: 9 febrer 2008].

## Enllaços externs

* Pàgina oficial de Dengeki Daioh Arxivat 2011-04-19 a Wayback Machine. (japonès)
* Dengeki Daioh a l'Enciclopèdia d'Anime News Network (anglès) (anglès)
# Djamel Haimoudi

Djamel Haimoudi (en àrab جمال حيمودي; nascut el 10 de desembre de 1970 a Orà) és un àrbitre de futbol algerià. És internacional per la FIFA des de 2004.
Va arbitrar a la Copa d'Àfrica de Nacions 2008, la Copa del Món de futbol sub-20 de 2011 i la Copa d'Àfrica de Nacions 2012. També ha arbitrat partits a la Lliga de Campions de la CAF, així com a la fase de classificació de la Copa del Món de la FIFA.
El desembre de 2012, fou guardonat per la Confederació Africana de Futbol com a Àrbitre Africà de l'Any a la gala del Futbolista africà de l'any 2012 a Accra, Ghana. Dos mesos després, fou seleccionat com a àrbitre de la final de la Copa d'Àfrica de Nacions 2013 entre Nigèria i Burkina Faso; també va arbitrar el partit de play-off pel tercer lloc de la Copa Confederacions 2013 entre Uruguai i Itàlia.
El març de 2013, la FIFA el va incloure en la llista de 52 àrbitres candidats per la Copa del Món de Futbol de 2014 al Brasil. El gener de 2014, la FIFA el va incloure a la llista definitiva d'àrbitres pel mundial.

## Referències

* ↑ «Referee Page : Djamel Haimoudi». FootballDatabase.eu. [Consulta: 17 setembre 2012]. (anglès)
* ↑ «Referee of the Year – Haimoudi Djamel (Algeria)». CAFOnline.com, 20-12-2012. [Consulta: 21 desembre 2012].
* ↑ «Djamel Haimoudi élu arbitre africain de l'année 2012» (en francès). DZFoot, 21-12-2012. Arxivat de l'original el 2012-12-30. [Consulta: 21 desembre 2012].
* ↑ «Open list of prospective referees & assistant referees for the 2014 FIFA World Cup», 07-03-2013. Arxivat de l'original el 2016-03-04. [Consulta: 18 juny 2014].
* ↑ «Referees & Assistant referees for the 2014 FIFA World Cup™». FIFA.com, 14-01-2014. Arxivat de l'original el 16 de gener 2014. [Consulta: 22 juny 2014].

## Enllaços externs

* Fitxa a worldreferee.com Arxivat 2012-06-13 a Wayback Machine. (anglès)
# Dupouyichthys sapito

Dupouyichthys sapito és una espècie de peix de la família dels aspredínids i de l'ordre dels siluriformes.

## Morfologia

* Els mascles poden assolir 3 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques del riu Magdalena i del llac Maracaibo.

## Referències

* ↑ «Dupouyichthys sapito». Catalogue of Life. (anglès) (anglès)
* 1 2 3 FishBase (anglès)
* ↑ Galvis, G., J.I. Mojica i M. Camargo, 1997. Peces del Catatumbo. Asociación Cravo Norte, Santafé de Bogotá, D.C., 188 p.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C., 1996. A phylogenetic analysis of the Asian catfish families Sisoridae, Akysidae and Amblycipitidae, with a hypothesis on the relationships of the neotropical Aspredinidae (Teleostei, Ostariophysi). Fieldiana. Núm. 4:1-83.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Friel, J.P., 2003. Aspredinidae (Banjo catfishes). p. 261-267. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Dècada del 800
## Esdeveniments

* 800 - el Papa Lleó III corona Carlemany com a Emperador d'Occident
* Carlemany avança fins a Barcelona
* Primer document on apareix el nom de Castella
* Berà es converteix en el primer comte de Barcelona
* Primera moneda de paper a la Xina, antecessora dels bitllets
* 808 - Els francs conquereixen Tarragona
* Arribada de monjos irlandesos a Islàndia
* Querella del Filioque entre l'Imperi Romà d'Orient i Roma, que portarà a la divisió del cristianisme
* Aparició de la versió en àrab clàssic de Les mil i una nits

## Personatges destacats

* Carlemany
* Berà
* Lluís I el Pietós
# Dècada del 810
## Esdeveniments

* Esteve IV succeeix a San Lleó III com a papa l'any 816.
* Sant Pasqual I succeeix a Esteve IV com a papa l'any 817.

## Personatges destacats

* Carlemany
* Lluís I el Pietós
* Lleó V l'Armeni
# Dídim

Dídim (grec antic: Δίδυμος, Dídymos, llatí: Didymus) és el nom dels següents personatges:
* Dídim el Cec, teòleg grecoegipci del segle iv
* Dídim d'Alexandria el Vell, gramàtic de l'antiga Grècia del temps d'August
* Dídim d'Alexandria el Jove, gramàtic de l'antiga Grècia, una mica posterior a l'anterior
* Dídim d'Alexandria (metge), metge grec del segle iii
* Claudi Dídim, gramàtic de l'antiga Grècia del temps de Claudi
* Dídim el Músic, teòric de la música del segle i aC
# Dídia Clara

Dídia Clara (en llatí Didia Clara) va ser una filla de l'emperador Didi Julià i de Mànlia Escantil·la. Es va casar amb Corneli Repentí a qui l'emperador va nomenar prefecte de la ciutat (Prafecetis urbis) en lloc de Flavi Sulpicià. Va rebre el títol d'Augusta quan el seu pare a ser proclamat emperador però a la seva mort se li va treure. La seva efígie apareix a les monedes, però són molt rares.

## Referències

* ↑ [https://quod.lib.umich.edu/m/moa/acl3129.0001.001/775?rgn=full+text;view=image;q1=ClaraSmith,+William+(editor).+Dictionary+of+Greek+and+Roman+biography+and+mythology.+Vol.+I.++Boston:+Little,+Brown,+&+Comp.,+1867,+p. 760. ]
# Dídim d'Alexandria el Jove

Dídim d'Alexandria el Jove (grec antic: Δίδυμος ὁ νέος, llatí: Didymus) fou un gramàtic grec nascut a Alexandria al segle i, i que va ensenyar a Roma en temps de Neró.
Va escriure, segons la Suïda, una obra titulada Πιθανά (Persuasions), i també περὶ ὀρθογραφίας (Sobre l'ortografia), i altres bons llibres. La Suïda també atribueix el llibre πιθανά (πιθανῶν καὶ σοφισμάτων λύσεις) a Dídim Arios, filòsof pitagòric de la mateixa època, o Dídim Ateu, filòsof acadèmic (Didymus Ateius o Areius).

## Referències

* ↑ 2.Didymus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1008
* ↑ «Didymos 6». A: Realencyclopädie der classischen Altertumswissenschaft.
# East Ayrshire

East Ayrshire, (en gaèlic escocès: Aonghas) és un dels 32 consells unitaris (en anglès: council area) en què està dividida administrativament Escòcia. Limita amb els consells unitaris de North Ayrshire, East Renfrewshire, South Lanarkshire, South Ayrshire i Dumfries i Galloway. La capital administrativa és Kilmarnock.
Juntament amb South Ayrshire i part de North Ayrshire formava l'antic comtat d'Ayrshire. De 1975 a 1996 el comtat va ser dividit en els districtes de Cumnock i Doon Valley, Cunninghame, Kilmarnock i Loudoun i Kyle i Carrick i va passar a formar part de la regió de Strathclyde. El 1996, després d'abolir l'organització administrativa anterior, es va formar el consell unitari d'East Ayrshire amb els antics districtes de Kilmarnock i Loudoun i Cumnock i Doon Valley.

## Principals poblacions

La major població del Consell i també la més poblada és Kilmarnock. Altres poblacions importants són Stewarton, New Cumnock i Cumnock.

## Enllaços externs

* East Ayrshire Council Arxivat 2008-09-24 a Wayback Machine.. Web oficial del Consell d'East Ayrshire.
# East Arcadia

East Arcadia és una població dels Estats Units a l'estat de Carolina del Nord. Segons el cens del 2000 tenia 524 habitants.

## Demografia

Segons el cens del 2000, East Arcadia tenia 524 habitants, 198 habitatges i 139 famílies. La densitat de població era de 92,8 habitants per km².
Dels 198 habitatges en un 36,4% hi vivien nens de menys de 18 anys, en un 33,8% hi vivien parelles casades, en un 32,3% dones solteres, i en un 29,3% no eren unitats familiars. En el 28,3% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,25.
Per edats la població es repartia de la següent manera: un 32,4% tenia menys de 18 anys, un 8,4% entre 18 i 24, un 29,2% entre 25 i 44, un 19,5% de 45 a 60 i un 10,5% 65 anys o més.
L'edat mediana era de 30 anys. Per cada 100 dones de 18 o més anys hi havia 77,9 homes.
La renda mediana per habitatge era de 19.583 $ i la renda mediana per família de 19.545 $. Els homes tenien una renda mediana de 25.000 $ mentre que les dones 17.625 $. La renda per capita de la població era de 7.956 $. Entorn del 34,1% de les famílies i el 34,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- East Arcadia». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# East Bengal Club

L'East Bengal Club (ইস্ট বেঙ্গল ফুটবল ক্লাব) és un club esportiu indi amb seu a Kolkata, Bengala Occidental.
Va ser fundat el 28 de juliol de 1920 i s'afilià a la Indian Football Association el 1922. Guanyà la seva primera lliga de Calcuta l'any 1942.
| Tradicional | Centenari |

## Palmarès

* Campionat de Clubs de l'ASEAN:
** 2003
* Lliga índia de futbol:
** 2000–01, 2002–03, 2003–04
* Copa Federació índia de futbol:
** 1978, 1980, 1985, 1996, 2007, 2009-10, 2010, 2012
* Super Copa índia de futbol:
** 1997, 2006, 2011
* Copa Durand:
** 1951, 1952, 1956, 1960, 1967, 1970, 1972, 1978, 1982, 1989, 1990, 1991, 1993, 1995, 2002, 2004
* IFA Shield:
** 1943, 1945, 1949, 1950, 1951, 1958, 1961, 1965, 1966, 1970, 1972, 1973, 1974, 1975, 1976, 1981, 1983, 1984, 1986, 1990, 1991, 1994, 1995, 1997, 2000, 2001, 2002, 2012, 2018
* Copa Rovers:
** 1949, 1962, 1967, 1969, 1972, 1973, 1975, 1980, 1990, 1994
* Lliga de Calcuta de futbol:
** 1942, 1945, 1946, 1949, 1950, 1952, 1961, 1966, 1970, 1971, 1972, 1973, 1974, 1975, 1977, 1982, 1985, 1987, 1988, 1989, 1991, 1993, 1995, 1996, 1998, 1999, 2000, 2002, 2003, 2004, 2006, 2010, 2011, 2012–13, 2013–14, 2014–15, 2015–16, 2016–17, 2017–18

## Referències

* ↑ «East Bengal FC». Indian Super League. Arxivat de l'original el 19 June 2023. [Consulta: 6 juny 2023].
* ↑ Mukhopadhyay, Shoubhik. «East Bengal & Calcutta Football League: A Sublime Romantic Saga - Hero I-League». i-league.org. I-League, 10-09-2015. Arxivat de l'original el 25 September 2019. [Consulta: 25 setembre 2019].
* ↑ «India - List of Champions». rsssf.com. [Consulta: 16 agost 2023].
* ↑ «India – List of Federation Cup Winners». RSSSF. Arxivat de l'original el 17 February 2014. [Consulta: 12 December 2021].
* ↑ «India – List of Calcutta/Kolkata League Champions». RSSSF. Arxivat de l'original el 2 August 2020. [Consulta: 26 febrer 2021].
# Dicroisme circular

El dicroisme circular (en anglès: circular dichroism, CD) és el fenomen físic d'absorció diferent per part d'una substància quiral dels dos components, dreta i esquerra, de la llum polaritzada circularment. Amb el terme dicroisme circular també s'indica l'espectroscòpia basada en aquest principi. Aquest fenomen el va descobrir Aimé Cotton l'any 1896. En aquest fenomen, es basa l'espectroscòpia del dicroisme circular que es fa servir molt per estudiar l'esteroisomeria de les substàncies i en la determinació de l'estructura secundària de les proteïnes.
La llum polaritzada es pot descriure en termes de dos components polaritzats circularment: la llum circularment polaritzada dreta (LCPD) i la llum circularment polaritzada esquerra (LCPE). El vector camp elèctric associat a aquests dos tipus de llum polaritzada descriu en els dos casos una hèlix que, en el cas d'LCPD, serà una hèlix dextrogira (girarà cap a la dreta) i en el cas d'LCPE serà levògira (girarà cap a l'esquerra) Aquests dos components de la llum polaritzada corren a una velocitat diferent en el medi quiral i d'això se'n deriva l'activitat òptica de les substàncies quirals.
L'instrument que es fa servir per a mesurar-ho és el dicrògraf: està compost de la font, que ha de ser particularment potent perquè ha de ser ΔI$_{absorbida}$ soroll; el monocromador; el modulador de freqüència, que fa passar primer llum polaritzada circularment dreta i després la llum polaritzada circularment esquerra (o viceversa); el compartiment de la mostra i el detector.

## Bibliografia

* Atkins, Peter; De Paula, Julio. Chimica Fisica. 4. Bologna: Zanichelli, setembre 2004. ISBN 88-08-09649-1.
# Doonbeg

Doonbeg (en irlandès An Dún Beag o "el petit fort") és un poble d'Irlanda, al comtat de Clare, a la província de Munster. Es troba a la carretera N67 entre Kilkee i Milltown Malbay. Les principals ciutats més importants, Kilrush i Kilkee estan a unes set milles.

## Història

Des de l'època medieval hi havia un assentament a la zona de creuament del riu. El nom d'An Dún Beag potser fa referència al castell de Doonbeg o alguna fortificació més antiga al marge del riu. El castell fou construït en el segle xvi i està associat als enfrontaments històrics entre els clans McMahon i O'Brien.

## Situació de l'irlandès

En la dècada del 1920 a la zona oriental d'Ennis que comprenia els llogarets de Doonbeg, Ennistymon, Carrigahold i Lisdoonvarna, encara hi havia parlants d'irlandès i la zona fou declarada Gaeltacht. Actualment un comitè encoratja a desenvolupar xarxes entre els parlants d'irlandès per tal d'obtenir novament el reconeixement com a zona Gaeltacht.

## Referències

* ↑ «Gaeltacht group pressures politicians». The Clare Champion, 16-02-2012.

## Enllaços externs

* Doonbeg
* Doonbeg Golf Course
# Nabaiot

Segons el Gènesi capítol vint-i-cinquè, Nabaiot (en hebreu נְבָיוֹת בן-יִשְׁמָעֵאל N'vayot ben Yišmāêl) és el primogènit d'Ismael. El Llibre de Jasher citava el nom dels seus tres fills: Mend, Send i Maió.
L'historiador Flavi Josep afirmava que els nabateus descendien de Nabaiot, per la similitud de sons entre les dues paraules. Jeroni d'Estridó i altres estudiosos antics i medievals de la Bíblia també ho creien. Avui dia, però, no s'ha trobat cap prova entre els nabateus i la tribu de Nabaiot.
Els historiadors àrabs clàssics anomenaven sovint Nabaiot com un dels ancestres de Mahoma tot i que en altres tradicions es deia que Mahoma descendia de Quedar, el segon fill d'Ismael.

## Referències

* ↑ «Gènesis 25:12». A: Bíblia, traducció pels Monjos de Montserrat. Andorra: Casal i Vall, 1992.
* ↑ «Nabahot». The 12 tribes of Ishmael. [Consulta: 28 desembre 2021].
# José Maurício Nunes Garcia

José Maurício Nunes Garcia (Rio de Janeiro, 22 de setembre de 1767 - 18 d'abril de 1830) va ser un sacerdot i compositor brasiler de música erudita que va viure la transició entre el Brasil Colonial i l'Imperi del Brasil. És considerat un dels compositors més importants d'Amèrica del seu temps. Amb Francisco Manuel da Silva foren els primers compositors autòctons.

## Referències

* ↑ Mattos, Cleofe Person de. José Maurício Nunes Garcia: biografia. Fundação Biblioteca Nacional, 1997, pàg. 22
* ↑ «José Maurício Nunes Garcia». Gran Enciclopèdia de la Música. Grup Enciclopèdia Catalana. [Consulta: 13 febrer 2022].

## Vegeu també

Joaquina Lapinha
# Dupont (Ohio)

Dupont és una població dels Estats Units a l'estat d'Ohio. Segons el cens del 2000 tenia 268 habitants.

## Demografia

Segons el cens del 2000, Dupont tenia 268 habitants, 93 habitatges, i 70 famílies. La densitat de població era de 111,3 habitants per km².
Dels 93 habitatges en un 44,1% hi vivien nens de menys de 18 anys, en un 55,9% hi vivien parelles casades, en un 17,2% dones solteres, i en un 23,7% no eren unitats familiars. En el 23,7% dels habitatges hi vivien persones soles el 8,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,41.
Per edats la població es repartia de la següent manera: un 34,7% tenia menys de 18 anys, un 8,6% entre 18 i 24, un 30,2% entre 25 i 44, un 17,5% de 45 a 60 i un 9% 65 anys o més.
L'edat mediana era de 29 anys. Per cada 100 dones de 18 o més anys hi havia 92,3 homes.
La renda mediana per habitatge era de 31.786 $ i la renda mediana per família de 37.500 $. Els homes tenien una renda mediana de 32.813 $ mentre que les dones 21.250 $. La renda per capita de la població era de 12.879 $. Aproximadament el 8,6% de les famílies i el 7,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dupont». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Dupont». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Sibil·la de Manresa

Sibil·la de Manresa fou filla de Bernat Ramon de Manresa, el Castlà de Manresa i d'Artés, i d'Arsendis de Castellgalí, qui probablement era descendent dels senyors de Castellgalí. La seva germana Dolça de Manresa es casà amb Guillem de Guardia, parent dels vescomtes de Barcelona.
L'any 1177 vengué el castell i el terme de Castellgalí a Alfons I per 250 morabatins d'or, afirmant que l'havia heretat de part de la seva mare. La venda l'aprovaven els seus germans Elisenda i Bernat, i en foren testimonis el mateix Guillem de Guardia, Pere Salom, Bernat Veguer de Manresa, Pere Prevere i el notari Guillem de Bonastre, qui va redactar-ne l'acta.

## Referències

* ↑ «BREU HISTORIA DE BALSARENY». [Consulta: 5 novembre 2022].
* ↑ «TOT PASSEJANT: El castell de Balsareny». [Consulta: 28 juny 2023].
* 1 2 Suades Marigot, Jordi. Castellgalí, més de mil anys d'història. Castellgalí: Ajuntament de Castellgalí, Farell Editors, maig 2018. ISBN 9788417116026.
* ↑ Gonzalez Leal, Jose Luis «[https://web.archive.org/web/20230628154754/https://web.manresa.cat/media/docs/arxius/dilig_-_peu_2204_mp_peupm_fitxa_jutjats_ap_1.pdf 1.3 La Torre Vescomtal, el Casal Sotal i la muralla de la “ciutat” (segles X- XIII)]». Modificació puntual del pla especial urbanístic de protecció del patrimoni. Fitxa P0004 jutjats de primera instància., 01-11-2022, pàg. 4. Arxivat de l'original el 2023-06-28 [Consulta: 28 juny 2023].
* ↑ «Castellgalí | enciclopedia.cat». [Consulta: 26 setembre 2022].
* ↑ «Castell de Castellgalí | Mapes de Patrimoni Cultural». [Consulta: 26 setembre 2022].
* ↑ Antón, 1863-1936 Vila i Sala «Lo senyoriu feudal de Castellgalí (Contribució a l'estudi del Feudalisme a Catalunya)». Butlletí de la Reial Acadèmia de Bones Lletres de Barcelona, 1914, pàg. 47–58. ISSN: 2339-9864.
# Placidochromis fuscus

Placidochromis fuscus és una espècie de peix d'aigua dolça de la família dels cíclids i de l'ordre dels perciformes. Va ser descrit per M. Hanssens el 2004.

## Morfologia

Els adults poden assolir fins a 7,9 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ «The deep-water Placidochromis species». A: J. Snoeks (ed.). The cichlid diversity of Lake Malawi/Nyasa/Niassa : identification, distribution, and taxonomy. El Paso, TX, U.S.A.: Cichlid Press, 2004, p. 104-197. ISBN 0-9668255-8-6.
* 1 2 Torres, Armi G.; Reyes, Rodolfo B. «Placidochromis fuscus Hanssens, 2004» (en anglès). Fishbase. [Consulta: 17 març 2022].